**Ystävykset** (*The Life and Death of Colonel Blimp*, Suomessa myös nimellä *Se alkoi Berliinissä*) on Michael Powellin ja Emeric Pressburgerin ohjaama, käsikirjoittama ja tuottama brittiläinen draamaelokuva vuodelta 1943. Se oli Powellin ja Pressburgerin ensimmäinen mestariteos ja yksi heidän rakastetuimmista elokuvistaan. Elokuva muistetaan myös yhtenä parhaimmista Technicolor-väreissä kuvatuista elokuvista.

*Ystävykset* kertoo kenraali Clive Wynne-Candyn elämästä ja urasta vuosien 1902 (toinen buurisota) ja 1942 (toinen maailmansota) välillä. Se kuvaa muun muassa brittiläisen ja saksalaisen upseerin vuosikymmeniä jatkunutta ystävyyttä. Positiivisesti esitetty saksalainen upseeri oli tuolloin liikaa Britannian hallitukselle ja etenkin sen pääministeri Winston Churchillille, jotka yrittivät estää elokuvan tekemisen.

*Ystävykset* valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. *The New York Timesin* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

Rooleissa
---------

|  |  |  |
| --- | --- | --- |
|  Roger Livesey  | … |  Clive Candy
  |
|  Deborah Kerr  | … |  Edith Hunter / Barbara Wynne / Angela "Johnny" Cannon
  |
|  Anton Walbrook  | … |  Theo Kretschmar-Schuldorff

  |
|  Ursula Jeans  | … |  rouva von Kalteneck
  |
|  James McKechnie  | … |  Spud Wilson
  |
|  David Hutcheson  | … |  Hoppy
  |
|  Frith Banbury  | … |  Baby-Face Fitzroy
  |
|  Muriel Aked  | … |  Margaret-täti
  |
|  John Laurie  | … |  Murdoch
  |
|  Neville Mapp  | … |  Stuffy Graves
  |

Tuotanto
--------

### Alkuteos

*Ystävykset* perustuu David Lowin poliittiseen pilapiirrossarjaan *Colonel Blimp*, joka ilmestyi Britanniassa 1930-luvulla. Pilapiirrosten eversti Blimp on vanhoillinen ja jäykkäniskainen brittiupseeri. Elokuvan Blimp (elokuvassa kenraali Clive Wynne-Candy) on huomattavasti miellyttävämpi henkilö, jossa ei ole pilapiirroshahmon ilkeyttä.

### Esituotanto

Powell ja Pressburger joutuivat elokuvan käsikirjoituksen takia törmäyskurssille Britannian hallituksen ja pääministeri Winston Churchillin kanssa. Toinen maailmansota oli vielä käynnissä ja viranomaisten mielestä elokuva kuvasi saksalaisia liian positiivisesti. On syytä muistaa, että elokuva tekohetkellä 1942 Lontoota pommitettiin lähes joka yö ja Saksa näytti olevan voitolla. Churchill vastusti kiivaasti elokuvan tekemistä. Sotaministeriö ei antanut Powellin ja Pressburgerin käyttää armeijan varusteita tai kalustoa. Powellin omaelämäkerran mukaan he varastivat ne. 

#### Roolijako

Elokuvan pääosaan ohjaajat olisivat halunneet Laurence Olivierin, mutta Britannian sotaministeriö ei suostunut vapauttamaan Olivieria asevelvollisuudestaan kuvausten ajaksi.

Vastaanotto
-----------

*Ystävykset* sai hyvän vastaanoton Britanniassa ensi-iltansa aikana. Chruchill ei ollut kuitenkaan vielä luovuttanut: elokuva joutui vientikieltoon noin kahden vuoden ajaksi. Vientikielto koski ennen kaikkea Yhdysvaltoja, jossa elokuvan ensi-ilta oli vasta 1945 rajusti lyhennettynä versiona. Leikkaamattoman version ensi-ilta Yhdysvalloissa oli vasta 1980-luvulla.

Lähteet
-------

* The Archers: Part I *powell-pressburger.org*. Viitattu 14.3.2010. (englanniksi)
* Ebert, Roger (2002): The Life and Death of Colonel Blimp (1943) *rogerebert.suntimes.com*.  27.10.2002.  Arkistoitu 28.1.2010. Viitattu 14.3.2010. (englanniksi)
* Haver, Ronald: The Life and Death of Colonel Blimp *powell-pressburger.org*. Viitattu 14.3.2010. (englanniksi)
* Jenkins, Sidney: The Life and Death of Colonel Blimp – Overview *AllMovie.com*. Viitattu 13.3.2010. (englanniksi)
* Kemp, Philip: The Life and Death of Colonel Blimp *filmreference.com*. Viitattu 14.3.2010. (englanniksi)
* Tatara, Paul: The Life and Death of Colonel Blimp *tcm.com*. Viitattu 14.3.2010. (englanniksi)

### Viitteet

1. ↑  The Archers: Part I
2. ↑  Tatara
3. 1 2 3  Ebert
4. ↑  Best 100 British films – full list, BBC 23.12.1999. Viitattu 27.7.2016.
5. ↑  The Best 1,000 Movies Ever Made. (Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004.) *The New York Times*.  Arkistoitu 11.7.2016. Viitattu 5.7.2016. (englanniksi)
6. ↑  Kemp
7. ↑  Tataran mukaan
8. ↑  Haver
9. ↑  Jenkins
10. ↑  Tatara

Aiheesta muualla
----------------

* *Ystävykset* Internet Movie Databasessa. (englanniksi)
* *Ystävykset* Elonetissä.
* *Ystävykset* AllMoviessa. (englanniksi)